smcproject/ml-wiki-sentences huggingface dataset:
ലൂണാർ എക്‌സ്‌കർഷൻ വെഹിക്കിൾ 1 (LEV-1) ഒരു ചാന്ദ്ര റോവർ ആണ്, അത് ഒരു ഹോപ്പിംഗ് മെക്കാനിസം ഉപയോഗിച്ച് നീങ്ങും.
ഹോപ്പറിൽ നേരിട്ട് ഭൂമിയിലേക്ക് ആശയവിനിമയ ഉപകരണങ്ങൾ, വൈഡ് ആംഗിൾ ക്യാമറകൾ (2), ചെറിയ ഇലക്ട്രിക് ഉപകരണങ്ങൾ, മിനർവ, ഒമോട്ടെനാഷി എന്നിവയിൽ നിന്ന് എടുത്ത യുഎച്ച്എഫ് ബാൻഡ് ആന്റിനകൾ എന്നിവയുണ്ട്.
സയൻസ് പേലോഡുകൾ: തെർമോമീറ്റർ റേഡിയേഷൻ മോണിറ്റർ ഇൻക്ലിനോമീറ്റർ ലൂണാർ എക്‌സ്‌കർഷൻ വെഹിക്കിൾ 2
ടോമി, സോണി ഗ്രൂപ്പ് , ദോഷിഷ യൂണിവേഴ്സിറ്റി എന്നിവയുടെ സംയുക്ത സഹകരണത്തോടെ ജാക്സ വികസിപ്പിച്ചെടുത്ത ഒരു ചെറിയ റോവർ ആണ് ലൂണാർ എക്‌സ്‌കർഷൻ വെഹിക്കിൾ 2 (എൽഇവി-2) അല്ലെങ്കിൽ SORA-Q ( ja ) , അത് എസ്എൽഐഎം-ൽ ഘടിപ്പിക്കും.
250 ഗ്രാം പിണ്ഡമുള്ള റോവറിൽ രണ്ട് ചെറിയ ക്യാമറകളുണ്ട്.
ചന്ദ്രോപരിതലത്തിൽ ഏകദേശം രണ്ട് മണിക്കൂർ പ്രവർത്തിക്കാൻ കഴിയുന്ന എൽഇവി-2 ന് അതിന്റെ ആകൃതി മാറ്റാൻ കഴിയും.
ചന്ദ്രോപരിതലത്തിൽ പ്രവർത്തിക്കാൻ ശ്രമിക്കുന്ന ഇത്തരത്തിലുള്ള രണ്ടാമത്തെ റോവറാണിത്, ആദ്യത്തേത് മുമ്പ് വിക്ഷേപണത്തിന് മുമ്പ് തന്നെ ലാൻഡറിനൊപ്പം തകർന്ന ഹകുട്ടോ-ആർ മിഷൻ 1 ആണ്.
എസ്എൽഐഎം എന്ന് പിന്നീട് പേര് നല്കിയ ഈ ലാണ്ടറിനെ കുറിച്ചുള്ള ചർച്ചകൾ 2005-ൽ തന്നെ ആരോഭയിച്ചിരുന്നു.
2013 ഡിസംബർ 27-ന്, ഐഎസ്എഎസ് സമർപ്പിച്ച ഏഴ് നിർദ്ദേശങ്ങളിൽ എസ്എൽഐഎം ഉൾപ്പെട്ടിരുന്നു.
2014 ജൂണിൽ, DESTINY+ ടെക്‌നോളജി ഡെമോൺസ്‌ട്രേഷൻ മിഷനോടൊപ്പം എസ്എൽഐഎം സെമി-ഫൈനൽ സെലക്ഷനിൽ വിജയിച്ചു, 2015 ഫെബ്രുവരിയിൽ എസ്എൽഐഎം വിജയിയായി തിരഞ്ഞെടുക്കപ്പെട്ടു.
2016 ഏപ്രിൽ മുതൽ, ജാക്സയിൽ എസ്എൽഐഎം പ്രൊജക്റ്റ് പദവി നേടി.
2016 മെയ് മാസത്തിൽ, മിത്സുബിഷി ഇലക്ട്രിക് (മെൽകോ) കമ്പനിക്ക് ബഹിരാകാശ പേടകം നിർമ്മിക്കുന്നതിനുള്ള കരാർ നൽകിയതായി റിപ്പോർട്ടുണ്ട്.
ചന്ദ്രോപരിതലത്തിൽ നിന്ന് പ്രവർത്തിക്കുന്നതിനായി രൂപകൽപ്പന ചെയ്ത രണ്ടാമത്തെ ജാപ്പനീസ് ചാന്ദ്ര ലാൻഡറാണ് എസ്എൽഐഎം; ജാക്സയും ടോക്കിയോ സർവകലാശാലയും സംയുക്തമായി വികസിപ്പിച്ചെടുത്ത ഒമൊട്ടേനാഷി (ഔട്ട്സ്റ്റാൻഡിങ് മൂൺ എക്സ്പ്ലോറേഷൻ ടെക്നോളജീസ് ഡെമോൺസ്ട്രേറ്റഡ് ബൈ നാനോ സെമി-ഹാർഡ് ഇംപാക്ടർ) ക്യൂബ്സാറ്റ് ലാൻഡർ ബഹിരാകാശ വിക്ഷേപണ സംവിധാനത്തിൽ (SLS) ദ്വിതീയ പേലോഡായി വിക്ഷേപിച്ചതായി 2016 മെയ് 27 ന് നാസ പ്രഖ്യാപിച്ചു.
1 കിലോ ഭാരമുള്ള ഒരു മിനി ലൂണാർ ലാൻഡർ വിന്യസിക്കാനാണ് ഒമൊട്ടേനാഷി ഉദ്ദേശിച്ചത്, എന്നിരുന്നാലും 2022 നവംബർ 21-ന്, സോളാർ സെല്ലുകൾ സൂര്യന്റെ നേരെ അഭിമുഖീകരിക്കാത്തതിനാൽ വൈദ്യുതി ഉൽപ്പാദിപ്പിക്കുന്നതിൽ പരാജയപ്പെട്ടതിനാൽ ബഹിരാകാശ പേടകവുമായി ആശയവിനിമയം നടത്താനുള്ള ശ്രമങ്ങൾ അവസാനിച്ചതായി ജാക്സ പ്രഖ്യാപിച്ചു.
2023 മാർച്ച് വരെ അത് വീണ്ടും സൂര്യനെ അഭിമുഖീകരിക്കില്ല.
2017-ൽ, എക്സ്എആർഎം (XRISM) ന്റെ വികസനത്തിലെ ഫണ്ടിംഗ് ബുദ്ധിമുട്ടുകൾ കാരണം, എസ്എൽഐഎം-ന്റെ വിക്ഷേപണം ഒരു സമർപ്പിത എപ്സിലോൺ ഫ്ലൈറ്റിൽ നിന്ന് ഒരു റൈഡ് ഷെയർ H-IIA ഫ്ലൈറ്റിലേക്ക് മാറ്റി.
തത്ഫലമായുണ്ടാകുന്ന ലാഭം മറ്റ് ഉപഗ്രഹങ്ങൾ വികസിപ്പിക്കുന്നതിന് കൈമാറും.
ഇതും കാണുക ഹിറ്റെൻ സെലീൻ ലൂപ്പെക്സ് ചന്ദ്രയാൻ 3 ചാന്ദ്ര ദൗത്യം അവലംബം പുറം കണ്ണികൾ ഔദ്യോഗിക പദ്ധതി സൈറ്റ് (in Japanese) ജാക്സ സ്ലിം പേജ് ISAS/JAXA SLIM പേജ്
സ്മാർട് കാർഡ്‌ ഇംഗ്ലീഷ് വിലാസം https://ml.wikipedia.org/wiki/Smart_Card ഈ സിം കാർഡുകൾ പോലെയുള്ള കോണ്ടാക്റ്റ് ടൈപ്പ് കാർഡുകളിൽ സ്പർശപാഡുകളുടെ ഘടന കാണാൻ സാധിക്കും.
ഫിന്നിഷ് ദേശീയ തിരിച്ചറിയൽ കാർഡ്
എംബഡ് ചെയ്ത ഇന്റഗ്രേറ്റഡ് സർക്യൂട്ടുകളുള്ള ചെറിയ കാർഡുകളെയാണ് സ്മാർട്ട് കാർഡ് , ചിപ്പ് കാർഡ് , ഇന്റഗ്രേറ്റഡ് സർക്യൂട്ട് കാർഡ് ( ഐ.സി.സി. ) എന്നൊക്കെ വിളിക്കുന്നത്.
പോളിവീനൈൽ ക്ലോറൈഡ് പോലുള്ള തരം പ്ലാസ്റ്റിക് കൊണ്ടാണ് സാധാരണഗതിയിൽ സ്മാർട്ട് കാർഡുകൾ നിർമ്മിക്കുന്നതെങ്കിലും ചിലപ്പോൾ പോളിഎത്തിലീൻ ടെറെഫ്താലേറ്റ് അടിസ്ഥാനമാക്കിയുള്ള പോളിസ്റ്ററുകൾ , ആക്രൈലോനൈട്രൈൽ ബ്യൂട്ടാഡിയീൻ സ്റ്റൈറീൻ , പോളികാർബണേറ്റ് എന്നിവയും ഉപയോഗിക്കാറുണ്ട് .
തിരിച്ചറിയൽ , അനുമതിനൽകൽ , വിവരങ്ങൾ സൂക്ഷിക്കൽ, ആപ്ലിക്കേഷൻ പ്രോസസ്സ് ചെയ്യൽ എന്നിവയ്ക്ക് സ്മാർട്ട് കാർഡുകൾ ഉപയോഗിക്കാം.
വലിയ സംഘടനകളിലും മറ്റും സുരക്ഷാ അനുമതിക്കായും സ്മാർട്ട് കാർഡുകൾ ഉപയോഗിക്കാം.
കുറിപ്പുകൾ അവലംബം {{ cite book }} : Unknown parameter | coauthors= ignored ( | author= suggested) ( help ) {{ cite book }} : Unknown parameter | coauthors= ignored ( | author= suggested) ( help ) പുറത്തേയ്ക്കുള്ള കണ്ണികൾ Smart cards എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്മാർട് കാർഡ്‌ ഓപ്പൺ ഡയറക്റ്ററി പ്രൊജക്റ്റിൽ "A Brief History of Reprogrammable Card Technology" Archived 2013-09-27 at the Wayback Machine .
Protean Payment, 2012.
സ്ബിഗ്നിയ ബ്രിസിൻസ്കി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2024 ജനുവരി മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Zbigniew_Brzezinski
ഒരു പോളിഷ് അമേരിക്കൻ രാഷ്ട്ര തന്ത്രജ്ഞനാണ് സ്ബിഗ്നിയ ബ്രിസിൻസ്കി.
സ്മാർട്ട് മീറ്റർ Example of a smart meter based on Open smart grid protocol (OSGP) in use in Europe that has the ability to reduce load, disconnect-reconnect remotely, and interface to gas and water meters.
Newer retrofitted U.S. domestic digital electricity meter Elster REX with 900MHz mesh network topology for automatic meter reading and "EnergyAxis" time-of-use metering.
Each local mesh networked smart meter has a hub such as this Elster A3 Type A30 which interfaces 900MHz smart meters to the metering automation server via a landline.
വൈദ്യുതി ഉപയോഗം സംബന്ധിച്ച വിവരങ്ങൾ ചുരുങ്ങിയത് ഒരു മണിക്കൂറിലോ അതിൽ കൂടിയ ഇടവേളകളിലോ വൈദ്യുതി വിതരണം നടത്തുന്ന സ്ഥാപനത്തിന് ഡാറ്റാ രൂപത്തിൽ കൈമാറ്റം ചെയ്യപ്പെടുവാൻ കഴിയുന്ന ഒരു ഇലക്ട്രാണിക്സ് ഉപകരണമാണ് സ്മാർട്ട് മീറ്ററുകൾ ചരിത്രം References
സ്ഫോടവാദം
ഭാരതീയ ഭാഷാദർശനത്തിലെ ഒരു പ്രധാന ആശയമാണ്‌ സ്ഫോടവാദം .
ഭാഷയെ ബോധത്തിൽ നിന്ന് അഭേദമായി കാണുന്ന സ്ഫോടവാദം ഭാഷാചിന്തയിലെ ശബ്ദാദ്വൈതപക്ഷത്തിന്റെ(speech monistic school) നിലപാടാണ്.
ഭാഷണത്തിന്റെ പിറവി, ഭാഷയുടെ ഘടകങ്ങളെ ഗ്രാഹ്യമായ അർത്ഥവും ആശയങ്ങളുമായി മനസ്സ് ക്രമീകരിക്കുന്നതെങ്ങനെ, എന്നീ വിഷയങ്ങളുമായി ഇതു ബന്ധപ്പെട്ടിരിക്കുന്നു.
സ്ഫോട -സങ്കല്പത്തിന്റെ സൂചനകൾ പതഞ്ജലി പോലുള്ള മുൻ‌കാല വൈയാകരണന്മാരുടെ കൃതികളിലും കാണാമെങ്കിലും ക്രി.
അഞ്ചാം നൂറ്റാണ്ടിലെ വൈയാകരണനും, ഭാഷാചിന്തകനും കവിയുമായിരുന്ന ഭർതൃഹരിയുടെ വാക്യപദീയം എന്ന രചനയിലാണ്‌ ഭാഷാസിദ്ധാന്തമെന്ന നിലയിൽ ഇത് വ്യക്തതയോടെ ആദ്യമായി അവതരിപ്പിക്കപ്പെട്ടത്.
ഭർതൃഹരിക്കു മുൻപ് ഔദുംബരായണനും മറ്റും
ഒരു ഭാഷാസിദ്ധാന്തമെന്ന നിലയിൽ സ്ഫോടവാദത്തിന്റെ തുടക്കം ഭർതൃഹരിയിൽ ആയിരിക്കാമെങ്കിലും, സംസ്കൃതവ്യാകരണത്തിലെ സാങ്കേതികസംജ്ഞകൾക്കിടയിൽ സ്ഫോട -ശബ്ദത്തിന്‌ ഭർതൃഹരിയേക്കാൾ പഴക്കമുണ്ട്.
തന്റെ സിദ്ധാന്തത്തിന്‌, മുൻ‌കാല വൈയാകരണന്മാരുടെ, ഇന്നു ലഭ്യമല്ലാത്ത രചനകളെ ഭർതൃഹരി ആശ്രയിച്ചിരിക്കാനും സാധ്യതയുണ്ട്.
നിരുക്തം എന്ന പ്രഖ്യാത രചനയിൽ ഭാഷയുടെ ശാശ്വത സ്വഭാവത്തെക്കുറിച്ച് പറയുന്ന യാസ്കൻ 'ഔദുംബരായണൻ' എന്ന പൂർ‌വവൈയാകരണനെ ഉദ്ധരിക്കുന്നുണ്ട്.
ഔദുംബരായണന്റെ കൃതിയെക്കുറിച്ച് ഒരു വിവരവും ഇല്ലെങ്കിലും അദ്ദേഹത്തിലാണ്‌ സ്ഫോട-സങ്കല്പത്തിന്റെ തുടക്കം എന്നു കരുതുന്നവരുണ്ട്.
യാസ്കനുശേഷം ജീവിച്ചിരുന്ന പാണിനി, അഷ്ടാധ്യായി എന്ന പ്രഖ്യാതഗ്രന്ഥത്തിൽ, സ്ഫോടായനൻ എന്നൊരു വൈയാകരണനെ തന്റെ തന്നെ പൂർ‌വഗാമികളിൽപ്പെടുത്തി പേരെടുത്തു പറയുന്നുണ്ട്.
ഇതിന്റെ അടിസ്ഥാനത്തിൽ, സ്ഫോടവാദത്തിന്റെ തുടക്കം സ്ഫോടായനനിൽ ആണെന്ന് പാണിനിയുടെ മദ്ധ്യകാല വ്യാഖ്യാതാക്കളായ ഹരദത്തനും മറ്റും വാദിച്ചു.
പാണിനിയുടെ വ്യാകരണത്തിന്റെ പ്രഥമഭാഷ്യമായ "സംഗ്രഹ"-ത്തിന്റെ രചയിതാവായി കരുതപ്പെടുന്ന വൈയാകരണൻ വ്യാദിയും സ്ഫോട-സങ്കല്പത്തിന്റെ വികാസത്തെ സഹായിച്ചിരിക്കാമെന്നും ധ്വനിയെ സംബന്ധിച്ച ചില ആശയങ്ങൾക്ക് ഭർതൃഹരി കടപ്പെട്ടിരിക്കുന്നത് വ്യാദിയോടാണെന്നും നിർദ്ദേശിക്കപ്പെട്ടിട്ടുണ്ട്.
രണ്ടാം നൂറ്റാണ്ടിൽ പാണിനിയുടെ അഷ്ടാദ്ധ്യായിയ്ക്ക് മഹാഭാഷ്യം രചിച്ച  വൈയാകരണൻ പതഞ്ജലി സ്ഫോടസങ്കല്പത്തെ  ആശ്രയിച്ചിട്ടുണ്ട്.
ഭാഷ ഉരുവിടുന്നതിനൊപ്പം മനസ്സിൽ അർത്ഥവും ആശയങ്ങളും പൊട്ടിവിടർന്ന് സ്ഫുടമാകുന്ന പ്രക്രിയയെ സൂചിപ്പിക്കുന്ന സാങ്കേതിക ശബ്ദമായിരുന്നു അദ്ദേഹത്തിന്‌ സ്ഫോടം.
ഭാഷ സം‌വഹിക്കുന്ന അർത്ഥത്തിന്റേയും ആശയത്തിന്റേയും സ്ഥായീഭാവത്തെ സൂചിപ്പിക്കാനാണ്‌ അദ്ദേഹം അതുപയോഗിച്ചത്.
ഭാഷണത്തിൽ ശ്രവ്യമാകുന്ന ധ്വനി, ആൾഭേദത്തിനനുസരിച്ച് ദീർഘമോ ഹ്രസ്വമോ, ഖരമോ മൃദുവോ ആകാമെങ്കിലും സ്ഫോടത്തിനു മാറ്റമില്ലെന്നും വർണ്ണങ്ങളുടെ സ്ഥായീഭാവം ഉച്ചാരണഭേദത്തെ അതിലംഘിച്ചു നിൽക്കുന്നു എന്നും പതഞ്ജലി വാദിച്ചു.
ഭർതൃഹരി ശബ്ദബ്രഹ്മം
വാക്യപദീയത്തിൽ ഭർതൃഹരി , സ്ഫോടശബ്ദത്തെ ആശ്രയിച്ച് ഭാഷയുടെ അഖണ്ഡതയേയും സ്ഥായീഭാവത്തേയും പറ്റി, തരളവും സങ്കീർണ്ണവും ബഹുതലസ്പർശിയുമായൊരു ദർശനം അവതരിപ്പിക്കുന്നു.
സ്ഫോടത്തെ മനുഷ്യന്റെ ഭാഷണക്ഷമതയായി കാണുന്ന അദ്ദേഹം തന്റെ സിദ്ധാന്തത്തെ ഒരു അതിഭൗതികഭൂമികയിൽ പ്രതിഷ്ഠിച്ചു.
പരമയാഥാർത്ഥ്യം തന്നെ ഭാഷയിലൂടെ ശബ്ദബ്രഹ്മമായി വെളിപ്പെടുന്നുവെന്നു അദ്ദേഹം കരുതി.
വാക്യപദീയത്തിന്റെ അതിഭൗതികഭൂമിക കണക്കിലെടുത്ത എ.ബി.കീത്തിനെപ്പോലുള്ളവർ, ഭർതൃഹരിയ്ക്ക് സ്ഫോടം ഒരു യോഗാത്മസങ്കല്പമായിരുന്നെന്നു കരുതി.
എന്നാൽ അതിനെ ഒരു മന:ശാസ്ത്രസങ്കല്പമായി കാണുന്നവരാണ്‌ ഇന്നധികവും.
മിന്നൽ‌വേഗത്തിൽ ലഭിക്കുന്ന ഉൾക്കാഴ്ചയോ വെളിപാടോ ഒക്കെയായി സ്ഫോടം സങ്കല്പിക്കപ്പെടുന്നു എന്നതും ഈ വീക്ഷണത്തിനു ശക്തിപകരുന്നു.
സ്ഫോടവും നാദവും
പതഞ്ജലിയുടെ യോഗസങ്കല്പത്തെ വർണ്ണസ്ഫോടം, പദസ്ഫോടം, വാക്യസ്ഫോടം എന്നിങ്ങനെ മൂന്നു തലങ്ങളിൽ വികസിപ്പിച്ച് അന്വേഷിക്കുകയാണ്‌ വാക്യപദീയത്തിൽ ഭർതൃഹരി .
ശബ്ദ-വാക്യരൂപങ്ങളിലെ ഭാഷയിൽ നാദത്തിന്റെ പ്രാതീകാത്മകതയ്ക്കു പിന്നിലുള്ള തനതുരൂപം സ്ഫോടമാണെന്ന്, വാക്യപദീയം ഒന്നാം ഭാഗം 93-ആം പദ്യത്തിൽ ഭർതൃഹരി പറയുന്നു.
ഏകവും അഭേദ്യവുമായ സ്ഫോടത്തെ അദ്ദേഹം പൂർ‌വാപരക്രമത്തോടെ വിഭക്തമായിരിക്കുന്ന നാദത്തിൽ നിന്നു വേർതിരിച്ചു കണ്ടു.
സ്ഫോടം ശബ്ദത്തിന്റേയും വാക്യത്തിന്റേയും കാരണമൂലവും ഉദ്ദേശവുമാണ്‌‌.
ഈ അർത്ഥത്തിൽ അത് പാശ്ചാത്യഭാഷദർശനത്തിലെ 'ലെമ്മാ'(lemma) എന്ന സങ്കല്പത്തിനു സമമാണ്‌.
എന്നാൽ ലെമ്മായിൽ നിന്നു ഭിന്നമായി 'സ്ഫോടം' പറയുന്നവനിലും കേൾക്കുന്നവനിലും ഒരുപോലെ സംഭവിക്കുന്നു.
നാദം ഉച്ചരിച്ച ആളിൽ ഉണ്ടാക്കിയ അതേ സ്ഫോടം തന്നെ കേൾക്കുന്ന ആളിലും ഉളവാക്കുന്നു - അത് തിരിച്ചറിവിന്റെ നിമിഷത്തിൽ, ഘട്ടം-ഘട്ടമായല്ലാതെ മിന്നൽ‌പ്പിണർ പോലെ ഒറ്റയടിക്കു സംഭവിക്കുന്നതാണ്‌.
വാക്യസ്ഫോടത്തിന്റെ കാര്യത്തിൽ ഇത് പ്രത്യേകം ഏടുത്തുപറയേണ്ടതാണ്‌.
പറയുന്നയാളുടെ സങ്കല്പത്തിൽ ഒന്നോടെ ഏകസ്ഫോടമായി വാക്യം ഉദിക്കുന്നു.
കേൾക്കുന്നയാൾ അത് ഏകസ്ഫോടത്തിൽ തിരിച്ചറിയുകയും ചെയ്യുന്നു.
വാക്യവും പദവും
വാക്യങ്ങളുടെ അർത്ഥം അവ ഉൾക്കൊള്ളുന്ന പദങ്ങളുടെ അർത്ഥങ്ങൾ ചേർന്നുണ്ടാകുന്നതാണെന്ന നിലപാട്, ഭാഷാദർശനത്തിലെ അഖണ്ഡപക്ഷം പിന്തുടർന്ന ഭർതൃഹരി തള്ളിക്കളഞ്ഞു.
ഭാഷയുടെ കാതലായ ഘടകം വാക്യമാണെന്ന് അദ്ദേഹം കരുതി.
വാക്കുകൾക്ക് അവയിൽ തന്നെ പൂർണ്ണതയില്ല.
വാക്യങ്ങളുടെ പശ്ചാത്തലത്തിലല്ലാതെ വാക്കുകൾ അർത്ഥരഹിതവും അയഥാർത്ഥവുമാണ്‌.
വാക്യങ്ങളാണ്‌ അർത്ഥത്തിന്റെ സം‌വാഹകരാകുന്നത്.
അർത്ഥത്തിന്റെ തിരിച്ചറിവാകട്ടെ, ഒറ്റനിമിഷത്തിൽ പ്രതിഭയുടെ മിന്നലൊളിയിൽ സം‌ഭവിക്കുന്നതാണ്‌.
ചിന്തയും ഭാഷയും
ഭർതൃഹരിയുടെ സ്ഫോടം നാദത്തിനു പിന്നിലുള്ള അർത്ഥത്തെയല്ലാതെ ഒരു പ്രത്യേകതരം സ്വരത്തെ മാത്രമാണ്‌ സൂചിപ്പിക്കുന്നതെന്ന് സംസ്കൃത പണ്ഡിതൻ എസ്.ഡി. ജോഷി അഭിപ്രായപ്പെട്ടിട്ടുണ്ട്.
ബിമൽ കെ.മാതിലാൽ, ഈ നിലപാടുകളെ സമന്വയിപ്പിക്കാൻ ശ്രമിച്ചു.
ഭർതൃഹരി സങ്കല്പിക്കുന്ന ചിന്താപ്രക്രിയ തന്നെ പ്രകമ്പനം(സ്ഫോടനം) ഉൾപ്പെട്ടതാകയാൽ, ചിന്തയിൽ നാദസമാനമായ ഗുണങ്ങൾ ഉൾക്കൊള്ളുന്നുവെന്ന് അദ്ദേഹം കരുതി.
അങ്ങനെ ചിന്ത നാദത്തെ മാധ്യമമാക്കി പ്രവർത്തിക്കയാൽ ചിന്തയുടേയും ഭാഷയുടേയും പ്രക്രിയകൾ ഒന്നുതന്നെയാണെന്നും ഭാഷയുടെ സഹായമില്ലാതെ ചിന്ത അസാധ്യമാണെന്നാണ്‌ ഭർതൃഹരി കരുതിയതെന്നും അദ്ദേഹം വാദിച്ചു.
ഭർതൃഹരിക്കു ശേഷം
ഭർതൃഹരിക്കുശേഷമുള്ള നൂറ്റാണ്ടുകളിൽ സ്ഫോടവാദം ഭാരതീയരുടെ ഭാഷാദർശനത്തിലെ ഒരു കേന്ദ്രസങ്കല്പമായിരിക്കുകയും ഏറെ ചർച്ച ചെയ്യപ്പെടുകയും ചെയ്തു.
മിക്കവാറും വൈയാകരണന്മാരുടെ അംഗീകാരം അതിനു ലഭിച്ചെങ്കിലും, മീമാംസാവാദികൾക്കും ന്യായവാദികൾക്കും അത് സ്വീകാര്യമായില്ല.
ഭാഷയിലെ ആശയങ്ങൾ  സങ്കല്പിക്കപ്പെടുന്നതും ഗ്രഹിക്കപ്പെടുന്നതും, ഖണ്ഡങ്ങളായല്ലാതെ ഒന്നോടെയാണെന്ന സ്ഫോടവാദത്തിന്റെ നിലപാട് ഭാഷാദർശനത്തിലെ അഖണ്ഡപക്ഷമായിരുന്നു.
ഇതിനെതിരെ, മീമാംസകന്മാർ വിശേഷിച്ചും, ഖണ്ഡപക്ഷമാണ്‌ വാദിച്ചത്.
വാക്കുകളുടെ അർത്ഥം അത് ഉൾക്കൊള്ളുന്ന വാക്യങ്ങളുടെ വിശകലനത്തെ ആശ്രയിച്ചിരിക്കുമെന്നായിരുന്നു ഈ പക്ഷം.
സ്ഫോടവാദത്തിനെതിരെയുള്ള മീമാംസകന്മാരുടെ നിലപാടിന്റെ ഏറ്റവും അറിയപ്പെടുന്ന വക്താവായത് ഏഴാം നൂറ്റാണ്ടിൽ കുമാരിലഭട്ടനാണ്‌.
ന്യായചിന്തകന്മാർക്കിടയിൽ സ്ഫോടവാദത്തിന്റെ ഏറ്റവും അറിയപ്പെടുന്ന വിമർശകൻ 9-ആം നൂറ്റാണ്ടിലെ ജയന്തൻ ആയിരുന്നു.
സ്ബിഗ്‌ന്യൂ പ്രൈസ്‌നർ ഇംഗ്ലീഷ് വിലാസം https://ml.wikipedia.org/wiki/Zbigniew_Preisner
കീസ്‌ലോവ്‌സ്‌കിയുടെ വിഖ്യാത ചിത്രങ്ങളടക്കം നിരവധി സിനിമകളുടെ സംഗീത സംവിധാനം നിർവഹിച്ചിട്ടുള്ളയാളാണ് പോളണ്ടുകാരനായ സ്ബിഗ്‌ന്യൂ പ്രൈസ്‌നർ .
(ജനനം: 20 മേയ് 1955) സൃഷ്ടികൾ ഓർക്കെസ്ട്ര റെക്വിം ഫോർ മൈ ഫ്രണ്ട് (1998) ലൈഫ് (1998) സൈലൻസ്, നൈറ്റ് ആൻഡ് ഡ്രീംസ് (2007) ഉപകരണ സംഗീതം 10 Easy Pieces for Piano (2000) Performed by Leszek Możdżer നാടകം Das Begräbnis (The Funeral) (2010) a play by Thomas Vinterberg and Mogens Rukov സംഗീതം നൽകിയ ചിത്രങ്ങൾ ടു കിൽ എ പ്രീസ്റ്റ് (1988) എ ഷോർട്ട് ഫിലിം എബൗട്ട് കില്ലിംഗ് (1988) എ ഷോർട്ട് പിലിം എബൗട്ട് ലൗ (1988) ഡെക്കലോഗ് (1988-9) ദി ഡബിൾ ലൈഫ് ഓഫ് വെറോണിക്ക (1991) അറ്റ് പ്ലേ ഇൻ ദി ഫീൽഡ്‌സ് ഓഫ് ദി ലോർഡ് (1991) ഡാമേജ് (1992) ത്രീ കളേഴ്‌സ് ബ്ലൂ (1993) ത്രീ കളേഴ്‌സ് വൈറ്റ്, (1994) വെൻ എ മാൻ ലവ്‌സ് എ വുമൺ(1994) ത്രീ കളേഴ്‌സ് റെഡ് (1994) Feast of July (1995) Élisa (1995) Foolish Heart (1996) FairyTale: A True Story (1997) The Island on Bird Street (1997) The Last September (1999) Dreaming of Joseph Lees (1999) Aberdeen (2000) Weiser (2001) Between Strangers (2002) It's All About Love (2003) Strange Gardens (2003) Kolysanka (2003) SuperTex (2003) The Beautiful Country (2004) Sportsman of the Century (2006) Anonyma - Eine Frau In Berlin (2008) ഗാഥ (2012) അവലംബം പുറം കണ്ണികൾ Zbigniew Preisner official site Representative company of Zbigniew Preisner in Greece and Cyprus Interview with Preisner Archived 2007-03-25 at the Wayback Machine .
with director Edoardo Ponti.
Zbigniew Preisner discography at MusicBrainz ഇന്റർനെറ്റ് മൂവി ഡാറ്റാബേസിൽ നിന്ന് Zbigniew Preisner Television Interview with Preisner Archived 2016-03-08 at the Wayback Machine .
from C Music TV.
സ്മഗ്‍മഗ്
ചിത്രങ്ങൾ സൂക്ഷിക്കാനും മറ്റുള്ളവരുമായി പങ്കിടാനും വേണ്ടി ഫോട്ടോകളും വീഡിയോകളും അപ്‌ലോഡ് ചെയ്യാൻ കഴിയുന്ന ഓൺലൈൻ പ്ലാറ്റ്ഫോമാണ് സ്മഗ് മഗ്.
ഈ സേവനങ്ങൾ ഉപയോഗിക്കുന്നതിന് ഉപയോക്താവ് പണം നൽകേണ്ടതുണ്ട്.
അമേച്വർ, പ്രൊഫഷണൽ ഫോട്ടോഗ്രാഫർമാർക്ക് ഡിജിറ്റൽ, അച്ചടി മാധ്യമങ്ങളിൽ ചിത്രങ്ങൾ വിൽക്കാനും കമ്പനി സൗകര്യമൊരുക്കുന്നു.
2018 ഏപ്രിൽ 20 ന് ഓത്ത് ഇന്റർനാഷണൽ എന്ന കമ്പനിയിൽ നിന്ന് ഫ്ലിക്കർ എന്ന പ്ലാറ്റ്ഫോമിനെ സ്മഗ് മഗ് വാങ്ങി.
സ്മഗ് മഗ് കോൺഫറൻസ് ബൂത്ത്
ഡോൺ, ക്രിസ് മാക്സ്‌കിൽ എന്നീ അച്ഛനും മകനും ചേർന്നാണ് സ്മഗ് മഗ് സ്ഥാപിച്ചത്.
2002 നവംബർ 3 ന് സ്മഗ് മഗ് ആരംഭിച്ചു.
വെഞ്ച്വർ ക്യാപിറ്റൽ ഫണ്ടിംഗ് ഇല്ലാതെയാണ് കമ്പനി ആരംഭിച്ചത്.
കുറച്ചു കാലത്തേക്ക് മാക്സ്‌കിൽ ഫാമിലി ഹോമിൽ നിന്ന് പുറത്തായി.
2007 ലെ ഒരു ലേഖനത്തിൽ ലോസ് ഏഞ്ചൽസ് ടൈംസ് താഴെപറയുന്നതുപോലെ എഴുതി:
2010-ൽ രണ്ട് പെറ്റബൈറ്റോളം ഫോട്ടോകൾ ആമസോൺ എസ് 3 സേവനത്തിൽ സ്മഗ് മഗ് സൂക്ഷിച്ചു.
സ്മഗ് മഗ് നാല് വ്യത്യസ്ത അക്കൗണ്ട് ലെവലുകൾ വാഗ്ദാനം ചെയ്യുന്നു, ഓരോന്നിനും വ്യത്യസ്ത സവിശേഷതകളുണ്ട്.
സ്വകാര്യതയും സുരക്ഷയും
പ്രസിദ്ധീകരിച്ച ഫോട്ടോകളുടെ സ്വകാര്യതയെയും സുരക്ഷയെയും നിയന്ത്രിക്കാൻ സ്മഗ് മഗിന് ഓപ്ഷനുകൾ ഉണ്ട്.
അക്കൗണ്ട്-ലെവൽ, ഗാലറി ലെവൽ പാസ്‌വേഡുകൾ, മറഞ്ഞിരിക്കുന്ന ഗാലറികൾ എന്നിവയ്‌ക്ക് ഇതിന് പിന്തുണയുണ്ട്.
സേവനത്തിലെ അംഗങ്ങൾക്ക് ഉപയോഗിക്കാൻ ഒരു ചങ്ങാതിമാരും കുടുംബ സോഷ്യൽ നെറ്റ്‌വർക്കിംഗ് സേവനവുമുണ്ട്, ഇത് പ്രസാധകന് അറിയാവുന്ന ആളുകൾക്ക് മാത്രം ഫോട്ടോകൾ പങ്കിടാൻ അനുവദിക്കുന്നു.
പ്രൊഫഷണൽ സേവനങ്ങൾ
പ്രൊഫഷണൽ ഫോട്ടോഗ്രാഫർമാരെ ലക്ഷ്യം വച്ചുള്ള ഒരു സേവനമാണ് സ്മഗ് മഗ് നൽകുന്നത്.
പ്രൊഫഷണൽ അക്കൗണ്ടുകൾക്ക് അവരുടെ ഫോട്ടോകളിലേക്ക് ഇഷ്‌ടാനുസൃത ഡിജിറ്റൽ വാട്ടർമാർക്കിംഗുകൾ ചേർക്കാനുള്ള കഴിവുണ്ട്.
സ്മഗ് മഗ് ഇന്റർഫേസ് വഴി ഫോട്ടോഗ്രാഫർമാരുടെ ഫോട്ടോകളുടെ പ്രിന്റുകളും ഡിജിറ്റൽ ഡൗൺലോഡുകളും വിൽക്കാനുള്ള സൗകര്യവും സ്മഗ് മഗ്ഗിലുണ്ട്.
ഇതും കാണുക ഇമേജ് ഹോസ്റ്റിംഗ് സേവനം ഇമേജ് പങ്കിടൽ ഇമേജ് പങ്കിടൽ വെബ്‌സൈറ്റുകളുടെ പട്ടിക അവലംബങ്ങൾ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ്
സ്മാരകശിലകൾ
പുനത്തിൽ കുഞ്ഞബ്ദുള്ള രചിച്ച നോവലാണ് സ്മാരകശിലകൾ .
നോവൽ സാഹിത്യത്തിനുള്ള 1978-ലെ കേരള സാഹിത്യ അക്കാദമി അവാർഡും 1980-ലെ കേന്ദ്ര സാഹിത്യ അക്കാദമി അവാർഡും ലഭിച്ച കൃതിയാണിത്.
പുനത്തിലിന്റെ മികച്ച കൃതിയായി സ്മാരകശിലകൾ കണക്കാക്കപ്പെടുന്നു.
വടക്കൻ മലബാറിലെ സമ്പന്നമായ അറയ്ക്കൽ തറവാടും അതിനെ ചുറ്റിപ്പറ്റിയുള്ള ഒരു വിഭാഗം ജനങ്ങളുടെയും കഥയാണ് ഈ നോവൽ പറയുന്നത്.
ഖാൻ ബഹദൂർ പൂക്കോയ തങ്ങൾ, കുഞ്ഞാലി, പൂക്കുഞ്ഞീബി ആ‌റ്റബീ തുടങ്ങിയവരാണ് പ്രധാന കഥാപാത്രങ്ങൾ.
ഈ നോവലിന് അവതാരിക എഴുതിയത് പ്രശസ്ത സാഹിത്യകാരൻ കോവിലൻ.
മീസാൻ കല്ലുകൾ എന്നോ കാരക്കാടൻ കുന്നുകൾ എന്നോ ആയിരുന്നു നോവലിന്  കുഞ്ഞബ്ദുള്ള നൽകിയിരുന്ന പേര്.
മാതൃഭൂമിയിൽ അത് പരമ്പരയായി പ്രസിദ്ധീകരിക്കുന്നതിന് മുമ്പ് പത്രാധിപരായ എം.ടി.യാണ് സ്മാരകശിലകൾ എന്ന പേര് നൽകിയത് അവലംബം
വിജയ് ശേഷാദ്രി
ഇന്ത്യൻ വംശജനായ ഇംഗ്ലീഷ് കവിയാണ് വിജയ് ശേഷാദ്രി (ജനനം: 1954 ഫെബ്രുവരി 13).
2014 ലെ പുലിറ്റ്സർ പുരസ്കാരത്തിന് ഇദ്ദേഹം അർഹനായി ജീവിതരേഖ
ന്യൂയോർക്കിലെ സാറാ ലോറൻസ് ആർട്സ് കോളജിലെ അധ്യാപകനാണ് വിജയ് ശേഷാദ്രി.
ബാംഗ്ലൂരിൽ ജനിച്ച അദ്ദേഹം അഞ്ചാം വയസ് മുതൽ അമേരിക്കയിൽ സ്ഥിര താമസമാണ്.
അമേരിക്കൻ സ്‌കോളർ, ദി നേഷൻ, ദി ന്യൂയോർക്കർ തുടങ്ങിയ പ്രസിദ്ധീകരണങ്ങളിൽ അദ്ദേഹം നിരവധി കവിതകൾ പ്രസിദ്ധപ്പെടുത്തിയിട്ടുണ്ട്.
’3 സെക്ഷൻസ്’ എന്ന കവിതാ സമാഹാരമാണ് അദ്ദേഹത്തെ പുലിറ്റ്സർ പുരസ്‌കാരത്തിന് അർഹനാക്കിയത്.
കൃതികൾ ദ ലോങ് മെഡോ വൈൽഡ് കിങ്ഡം 3 സെക്ഷൻസ് പുരസ്കാരങ്ങൾ പുലിറ്റ്സർ പുരസ്‌കാരം 2014 അവലംബം
വിജയ് ഹസാരെ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Vijay_Hazare
വിജയ് സാമുവൽ ഹസാരെ (11 മാർച്ച് 1915 – 18 ഡിസംബർ 2004) മുൻ ഇന്ത്യൻ ക്രിക്കറ്റുകളിക്കാരനും, 1951 മുതൽ 1953 വരെ  ഇന്ത്യൻ ക്രിക്കറ്റ് ടീമിന്റെ ക്യാപ്റ്റനുമായിരുന്നു.
ഇന്ത്യൻ ടീമിനു ടെസ്റ്റ് പാവി ലഭിച്ചതിനു ശേഷം ആദ്യ വിജയം നേടിയ ടീമിന്റെ ക്യാപ്റ്റൻ വിജയ് ഹസാരെ ആയിരുന്നു.
ഇന്ത്യക്ക് വേണ്ടി അന്താരാഷ്ട്ര തലത്തിൽ മുപ്പതു ടെസ്റ്റുകൾ കളിച്ച വിജയ് 47.65 ശരാശരിയിൽ 2192 റൺസും ഫസ്റ്റ് ക്ളാസ് ക്രിക്കറ്റിൽ 58.38 ശരാശരിയിൽ 18740 റൺസും നേടി.
സച്ചിൻ തെണ്ടുൽക്കർ , സുനിൽ ഗാവസ്കർ , രാഹുൽ ദ്രാവിഡ് എന്നിവര്ക്കു ശേഷം ആഭ്യന്തര ക്രിക്കറ്റിലെ ഏറ്റവും ഉയർന്ന വ്യക്തിഗത സ്കോറാണിത്.
വിജയ് രൂപാണി
2016 മുതൽ 2021 വരെ ഗുജറാത്ത് മുഖ്യമന്ത്രിയായിരുന്ന രാജ്‌കോട്ടിൽ നിന്നുള്ള മുതിർന്ന ബി.ജെ.പി നേതാവാണ് വിജയ് രൂപാണി.
(ജനനം : 2 സെപ്റ്റംബർ 1956) രണ്ട് തവണ നിയമസഭാംഗം, ഒരു തവണ രാജ്യസഭാംഗം, ആനന്ദിബെൻ മന്ത്രിസഭയിലെ കാബിനറ്റ് വകുപ്പ് മന്ത്രി, 
ബി.ജെ.പി സംസ്ഥാന പ്രസിഡന്റ് എന്നീ നിലകളിലും പ്രവർത്തിച്ചിട്ടുണ്ട്.
രംണിക്കാൽ രൂപാണിയുടേയും മായാബെന്നിന്റെയും മകനായി
1956 സെപ്റ്റംബർ രണ്ടിന് മ്യാൻമാറിലെ റംഗൂണിൽ ജനനം.
1960-ൽ കുടുംബം ഗുജറാത്തിലേക്ക് കുടിയേറിനെ തുടർന്ന് രാജ്ക്കോട്ടാണ് സ്വദേശം.
രാജ്കോട്ട് ഡി.എ കോളേജ്,
സൗരാഷ്ട്ര യൂണിവേഴ്സിറ്റി എന്നിവിടങ്ങളിൽ നിന്ന് വിദ്യാഭ്യാസം നേടി.
ഒരു സ്റ്റോക്ക് ബ്രോക്കറായാണ് രൂപാണി ഔദ്യോഗിക ജീവിതം തുടങ്ങിയത്.
1971-ൽ രാഷ്ട്രീയ സ്വയം സേവക സംഘത്തിൽ
ചേർന്ന് രാഷ്ട്രീയ പ്രവർത്തനമാരംഭിച്ചു.
1976-ൽ അടിയന്തരാവസ്ഥക്കാലത്ത് ജയിലിൽ ആയിരുന്ന രൂപാണി
1978 മുതൽ 1981 വരെ ആർ.എസ്.എസ് പ്രചാരകനായിരുന്നു.
1987-ൽ രാജ്‌കോട്ട് സിവിക് ബോഡി കൗൺസിലറായി.
1988 മുതൽ 1996 വരെ സ്റ്റാൻഡിംഗ് കമ്മിറ്റി ചെയർമാനായും 1996 മുതൽ 1997 വരെ രാജ്കോട്ട് മേയറായും പ്രവർത്തിച്ചു.
2006 മുതൽ 2012 വരെ ഗുജറാത്തിൽ നിന്നുള്ള രാജ്യസഭാംഗമായിരുന്നു.
ഗുജറാത്ത് നിയമസഭ സ്പീക്കറായിരുന്ന വാജുഭായ് വാല 2014-ൽ കർണാടക ഗവർണറായതിനെ തുടർന്ന് നിയമസഭാംഗത്വം രാജിവച്ച ഒഴിവിൽ നടന്ന ഉപ-തിരഞ്ഞെടുപ്പിൽ രാജ്കോട്ട് വെസ്റ്റിൽ നിന്ന് ആദ്യമായി നിയമസഭാംഗമായി.
പട്ടീദാർ പ്രക്ഷോഭത്തെ തുടർന്ന് മുഖ്യമന്ത്രിയായിരുന്ന ആനന്ദിബെൻ പട്ടേൽ 
രാജിവച്ചപ്പോൾ 2016 ഓഗസ്റ്റ് ഏഴിന് ഗുജറാത്ത് മുഖ്യമന്ത്രിയായി തിരഞ്ഞെടുക്കപ്പെട്ടു.
മുഖ്യമന്ത്രിയായി തുടർന്ന് 2017-ലെ നിയമസഭ തിരഞ്ഞെടുപ്പിൽ ബി.ജെ.പിയെ നയിച്ച വിജയ് രൂപാണിക്ക് തിരഞ്ഞെടുപ്പിൽ വൻ തിരിച്ചടി നേരിട്ടു.
115 സീറ്റിൽ നിന്ന്  ബി.ജെ.പിയുടെ അംഗസംഖ്യ 99 ആയി കുറഞ്ഞേപ്പോൾ 61 സീറ്റിൽ നിന്ന് 77 ആയി കോൺഗ്രസ് നില മെച്ചപ്പെടുത്തി.
2016-ൽ ആരംഭിച്ച പട്ടീദാർ പ്രക്ഷോഭവും ഇതിന് പ്രധാന കാരണവുമായി.
2017-ലെ നിയമസഭ തിരഞ്ഞെടുപ്പിൽ രാജ്‌കോട്ട് വെസ്റ്റിൽ നിന്ന് വീണ്ടും നിയമസഭയിലെത്തിയ രൂപാണി 2021 വരെ 
ഗുജറാത്ത് മുഖ്യമന്ത്രിയായി തുടർന്നു.
പാർട്ടി നിർദ്ദേശത്തെ തുടർന്ന്
2021 സെപ്റ്റംബർ 12ന് മുഖ്യമന്ത്രി പദം രാജിവച്ചു.
പ്രധാന പദവികളിൽ 2016-2021 : ഗുജറാത്ത് മുഖ്യമന്ത്രി 2017-2021, 2017-2014 : നിയമസഭാംഗം, രാജ്കോട്ട് വെസ്റ്റ് 2016 : ബി.ജെ.പി, സംസ്ഥാന പ്രസിഡൻറ് 2014-2016 : സംസ്ഥാന കാബിനറ്റ് വകുപ്പ് മന്ത്രി 2001-2014 : ബി.ജെ.പി, സംസ്ഥാന ജനറൽ സെക്രട്ടറി 2006-2012 : രാജ്യസഭാംഗം, ഗുജറാത്ത് 1996-1997 : മേയർ, രാജ്‌കോട്ട് നഗരസഭ 1988-1996 : ചെയർമാൻ, സ്റ്റാൻഡിംഗ് കമ്മിറ്റി 1987 : രാജ്കോട്ട്, മുനിസിപ്പൽ കൗൺസിൽ അംഗം 1971 : ആർ.എസ്.എസ് അംഗം സ്വകാര്യ ജീവിതം ഭാര്യ : അഞ്ജലി മക്കൾ : ഋഷഭ്, പൂജിത്, രാധിക അവലംബം ↑ Vijay Rupani Resigned ↑ Vijay Rupani Submit Resignation to Governor ↑ New CM Bhupendra Patel succeed on for outgoing Vijay Rupani ↑ ↑ 2017 Gujarat Assembly Election Results
വിജയ് സേതുപതി
തമിഴ് സിനിമ മേഖലയിലെ പ്രധാന നടനും നിർമ്മാതാവും ഗാനരചയിതാവുമാണ് മക്കൾ സെൽവൻ എന്നറിയപ്പെടുന്ന വിജയ് സേതുപതി .
വിജയ് സിനിമ ജീവിതത്തിന് മുമ്പ് ഒരു അക്കൗണ്ടന്റ് ആയിട്ട് ജോലി ചെയ്യുകയായിരുന്നു.
സിനിമയിൽ അദ്ദേഹം ആദ്യം ചെറിയ സപ്പോർട്ടിങ് റോളുകൾ ചെയ്തിരുന്നു.
അഞ്ച് വർഷത്തോളം അദ്ദേഹം ചെറിയ റോളുകളിൽ വന്നു.
സീനു രാമസമിയുടെ തെന്മേർക് പരുവകട്രിന് (2010) ആണ് വിജയുടെ ആദ്യ നായകനായുള്ള സിനിമ.
പിന്നീട് സുന്തരപന്ത്യൻ (2012) എന്ന സിനിമയിൽ വില്ലൻ കഥാപാത്രം, പിസ്സ (2012) , നടുവിലെ കൊഞ്ചം പാകാത്ത (2012) എന്ന ചിത്രങ്ങളിൽ നായക വേഷം ലഭിച്ചു.
തുടർന്നുള്ള അദ്ദേഹത്തിന്റെ സിനിമകൾ വൻവിജയവും കൂടാതെ അദ്ദേഹത്തിന്റെ താര പദവി ഉയരുകയും ചെയ്തു.
സൂന്ത് കവ്വും (2013), ഇദ്ധർകുതനെ അസൈപെട്ടെയ്‌ ബലകുമാര (2013), പണ്ണിയരും പദ്മിനിയും (2014), നാനും രൗഡി താൻ (2015), സേതുപതി , കാതലും കടന്ത് പോകും (2016), ധർമ ദുരൈ (2016), കവൻ (2017), വിക്രം വേദ (2017), കറുപ്പൻ (2017), ചെക്ക ചിവന്ത വാനം (2018) , 96 (2018) എന്നി ചിത്രങ്ങൾ വൻവിജയം ആയി തീരുകയും വിജയ് സേതുപതി വിജയവും പ്രശസ്തിമുയുള്ള ഇന്ത്യൻ താരമായി തമിഴ് സിനിമയിൽ തിളങ്ങുന്നു ഇത് അദ്ദേഹത്തിന് മക്കൾ സെൽവൻ എന്ന പേര് സമ്മാനിച്ചു.
1978 ജനുവരി 16 ന് ജനിച്ച വിജയ് സേതുപതി ആറാം ക്ലാസ് പഠനത്തിനായി ചെന്നൈയിലേക്ക് താമസം മാറുന്നതുവരെ രാജപാളയത്താണ് വളർന്നത്.
വടക്കൻ ചെന്നൈയിലെ എന്നൂരിലായിരുന്നു അദ്ദേഹത്തിൻറെ താമസം.
കോടമ്പാക്കത്തെ എംജിആർ ഹയർ സെക്കൻഡറി സ്കൂളിലും ലിറ്റിൽ ഏഞ്ചൽസ് ഹൈയർ സെക്കൻററി സ്കൂളുലുമായി അദ്ദേഹം വിദ്യാഭ്യാസം ചെയ്തു.
സേതുപതിയുടെ വാക്കുകൾപ്രകാരം അദ്ദേഹം "സ്കൂൾതലം മുതൽ ശരാശരിയിൽ താഴെയുള്ള ഒരു വിദ്യാർത്ഥിയായിരുന്നു", കൂടാതെ കായികരംഗത്തോ  പാഠ്യേതര വിഷയങ്ങളിലോ യാതൊരു താൽപ്പര്യമില്ലാത്ത വ്യക്തിയുമായിരുന്നു.
16-ആം വയസ്സിൽ, നമ്മവർ (1994) എന്ന സിനിമയിലെ ഒരു വേഷത്തിനായി അദ്ദേഹം പരിഗണിക്കപ്പെട്ടുവെങ്കിലും, ഉയരക്കുറവിനാൽ ഈ വേഷം നിരസിക്കപ്പെട്ടു.
നിത്യജീവിതത്തിനായി റീട്ടെയിൽ സ്റ്റോറിലെ സെയിൽസ്മാൻ, ഫാസ്റ്റ് ഫുഡ് ശൃംഖലയിലെ കാഷ്യർ, ഒരു ഫോൺ ബൂത്ത് ഓപ്പറേറ്റർ എന്നിങ്ങനെ സേതുപതി പലതരം ജോലികൾ ചെയ്തിരുന്നു.
തോറൈപക്കത്തെ ധനരാജ് ബൈദ് ജെയിൻ കോളേജിൽ (മദ്രാസ് സർവകലാശാലയുടെ അഫിലിയേറ്റ്) നിന്ന് അദ്ദേഹം കൊമേഴ്‌സ് ബിരുദം നേടി.
കോളേജ് പഠനം കഴിഞ്ഞ് ഒരാഴ്ച കഴിഞ്ഞപ്പോൾ ഒരു സിമൻറ്  മൊത്ത വ്യാപാരശാലയിൽ അക്കൗണ്ട് അസിസ്റ്റന്റായി ജോലിയ്ക്ക് ചേർന്നു.
മൂന്ന് സഹോദരങ്ങളെ പരിപാലിക്കേണ്ടിവന്നതും കൂടാതെ ഇന്ത്യയിൽ ഉണ്ടാക്കുന്നതിനേക്കാൾ നാലിരട്ടി കൂടുതൽ പ്രതിഫലം ലഭിക്കുകയും ചെയ്യുമെന്നതിനാൽ , അദ്ദേഹം യുണൈറ്റഡ് അറബ് എമിറേറ്റിലെ ദുബായിലേക്ക് അക്കൗണ്ടന്റായി ജോലിയ്ക്ക് ചേർന്നു.
ദുബായിൽ ആയിരിക്കുമ്പോൾ, അദ്ദേഹം തന്റെ ഭാവി ഭാര്യയും മലയാളിയുമായ ജെസ്സിയെ ഓൺലൈനിൽ കണ്ടുമുട്ടുകയും 2003 ൽ വിവാഹിതരാകുകയും ചെയ്തു.
ദുബായിലെ ജോലിയിൽ അസന്തുഷ്ടനായ അദ്ദേഹം 2003-ൽ ഇന്ത്യയിലേക്ക് മടങ്ങിപ്പോയി.
സുഹൃത്തുക്കളുമൊത്ത് ഇന്റീരിയർ ഡെക്കറേഷൻ ബിസിനസിൽ കുറച്ചുകാലം പ്രവർത്തിച്ച ശേഷം, റെഡിമെയ്ഡ് അടുക്കളകൾ കൈകാര്യം ചെയ്യുന്ന ഒരു മാർക്കറ്റിംഗ് കമ്പനിയിൽ ജോലിയ്ക്ക് ചേർന്നു.
"വളരെ ഫോട്ടോജെനിക് ആയ മുഖം" ഉണ്ടെന്ന് സംവിധായകൻ ബാലു മഹേന്ദ്ര പരാമർശിച്ചത് അദ്ദേഹം അനുസ്മരിക്കുകയും അഭിനയ ജീവിതം തുടരാൻ ഇത് അദ്ദേഹത്തെ പ്രേരിപ്പിക്കുകയും ചെയ്തുവെങ്കിലും അദ്ദേഹം ഒരിക്കലും തന്റെ സിനിമകളിൽ സേതുപതിയെ കാസ്റ്റ് ചെയ്തില്ല.
സേതുപതിക്ക് ഒരു ജ്യേഷ്ഠൻ, ഒരു ഇളയ സഹോദരൻ, ഒരു അനുജത്തി എന്നിങ്ങനെ മൂന്ന് സഹോദരങ്ങളുണ്ട്.
2003ൽ ദുബായിൽ വച്ച് ഓൺലൈനിൽ പരിചയപ്പെട്ട കാമുകി ജെസ്സിയെ അദ്ദേഹം വിവാഹം കഴിച്ചു.
മകൻ സൂര്യയും മകൾ ശ്രീജയും ഉൾപ്പെടെ അവർക്ക് രണ്ട് കുട്ടികളുണ്ട്.
സ്‌കൂൾ പഠനകാലത്ത് മരണമടഞ്ഞ സുഹൃത്തിന്റെ സ്മരണാർത്ഥമാണ് അദ്ദേഹം മകന് സൂര്യ എന്ന് പേരിട്ടത്.
നാനും റൗഡി താൻ (2015) എന്ന ചിത്രത്തിലെ സേതുപതിയുടെ ചെറുപ്പകാലത്തെ വേഷത്തിലൂടെ സൂര്യ അഭിനയ അരങ്ങേറ്റം നടത്തി.
സിന്ധുബാദ് (2019) എന്ന ചിത്രത്തിലൂടെ സൂര്യ അച്ഛനൊപ്പം വീണ്ടും പ്രത്യക്ഷപ്പെട്ടു.
അഭിനയിച്ച ചിത്രങ്ങൾ Key ഇത് റിലീസ് ആകാത്ത ചിത്രങ്ങളെ സൂചിപ്പിക്കുന്നു എല്ലാ ചിത്രങ്ങളും തമിഴിൽ ആണ് അല്ലാത്തവ സൂചിപ്പിക്കും.
അഭിനേതാവ് എന്ന നിലയിൽ ചിത്രം വർഷം കഥാപാത്രം(ങ്ങൾ) സംവിധായകൻ(ന്മാർ) കുറിപ്പുകൾ അവലംബം എം കുമരൻ സൺ ഓഫ് മഹാലക്ഷ്മി 2004 ബോക്സിംഗ് കാഴ്ചക്കാരൻ മോഹൻ രാജ പ്രാധാന്യമില്ലാത്ത കഥാപാത്രം പുതുപേട്ടൈ 2006 അൻബിൻറെ ബന്ധു സെൽവരാഘവൻ പ്രാധാന്യമില്ലാത്ത കഥാപാത്രം ലീ 2007 ഫുട്ബോൾ കളിക്കാരൻ സോളമോൻ പ്രാധാന്യമില്ലാത്ത കഥാപാത്രം വെണ്ണിലാ കബഡി കുഴ് 2009 കബഡി കളിക്കാരൻ സുശീന്ത്രൻ പ്രാധാന്യമില്ലാത്ത കഥാപാത്രം ഞാൻ മഹാൻ അല്ല 2010 ഗണേഷ് സുശീന്ത്രൻ പ്രാധാന്യമില്ലാത്ത കഥാപാത്രം ബലെ പാണ്ടിയ 2010 പാണ്ടിയന്റെ സഹോദരൻ സിദ്ധാർഥ് ചന്ദ്രശേഖർ പ്രാധാന്യമില്ലാത്ത കഥാപാത്രം തീന്മേരുക്കു പരുവകാറ്റ്‌ 2010 മുരുഗൻ സീനു രാമസാമി വർണം 2011 മുത്തു രാജു എസ് എം സുന്ദരപണ്ഡിയൻ 2012 ജഗൻ എസ് ആർ പ്രഭാകരൻ മികച്ച വില്ലനായി തമിഴ്നാട് സംസ്ഥാന ചലച്ചിത്ര അവാർഡ് പിസ്സ 2012 മൈക്കിൾ കാർത്തികേയൻ കാർത്തിക് സുബ്ബരാജ് നാമനിർദ്ദേശം— മികച്ച നടനുള്ള ഫിലിംഫെയർ അവാർഡ് - തമിഴ് നടുവുല കൊഞ്ചം പക്കാതെ കാനോം 2012 സി പ്രേംകുമാർ ബാലാജി തരണീതരൻ സൂദ്‌ കവ്വും 2013 ദാസ് നളൻ കുമാരസാമി ഇദർക്കുതാനെ അസ്സപ്പെട്ടയി ബാലകുമാര 2013 Kumaravel (Sumaar Moonji Kumar) Gokul Tamil Nadu State Film Award Special Prize റമ്മി 2014 ജോസഫ് K. Balakrishnan പണ്ണൈയാറും പത്മിനിയും 2014 മുരുകേശൻ S. U. Arunkumar Tamil Nadu State Film Award Special Prize ജിഗർതണ്ട 2014 Young "Assault" Sethu/Himself കാർത്തിക് സുബ്ബരാജ് Special appearance കഥൈ തിരക്കഥൈ വസനം ഇയക്കം 2014 Himself R. Parthiepan Special appearance തിരുടൻ പോലീസ് 2014 വിനായഗൻ Caarthick Raju Special appearance in the song "Ennodu Vaa" വന്മം 2014 രാധ Jai Krishna ബെഞ്ച് ടാക്കീസ് 2015 മഹേഷ് കാർത്തിക് സുബ്ബരാജ് Featured in short film "Neer" പുറംപോക്ക് എൻകിര പൊതുവുടമൈ 2015 Yamalingam S. P. Jananathan ഓറഞ്ച് മിഠായി 2015 കൈലാസം Biju Viswanath നാനും റൗഡി താൻ 2015 Pandian ('Pondy' Pandi) Vignesh Shivan സേതുപതി 2016 Ka.